**Ministru kabineta noteikumu projekta**

**„Grozījums Ministru kabineta 2008.gada 14.oktobra noteikumos Nr.857 „Noteikumi par darbības programmas „Infrastruktūra un pakalpojumi” papildinājuma 3.3.1.3.aktivitāti „Lielo ostu infrastruktūras attīstība „Jūras maģistrāļu” ietvaros””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts. Ministru kabineta 2017.gada 14.marta sēdes protokollēmuma “Informatīvais ziņojums “Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2016.gada 31.decembrim”” (prot. Nr.12, 43.§) 8.1.apkšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Eiropas Komisijas 2015.gada 30.aprīļa pielikuma lēmumam Nr.C(2015) 2771, ar kuru groza lēmumu Nr.C(2013) 1573, ar ko apstiprina Pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007. - 2013.gada periodam) (turpmāk - Slēgšanas pamatnostādnes) 3.5.apakšpunktu, Rīgas Brīvostas pārvaldes īstenotajam lielajam Kohēzijas fonda projektam Nr.3DP/3.3.1.3.0/10/IPIA/SM/003 „Infrastruktūras attīstība Krievu salā ostas aktivitāšu pārcelšanai no pilsētas centra” (turpmāk - projekts) ir noteikts nefunkcionējošā projekta statuss, projekta īstenošanas termiņu pagarinot līdz 2018.gada 31.decembrim.Lai nodrošinātu sekmīgu projekta īstenošanu un mērķu sasniegšanu atbilstoši Slēgšanas pamatnostādnēm, Ministru kabineta 2008.gada 14.oktobra noteikumu Nr.857 „Noteikumi par darbības programmas „Infrastruktūra un pakalpojumi” papildinājuma 3.3.1.3.aktivitāti „Lielo ostu infrastruktūras attīstība „Jūras maģistrāļu” ietvaros”” (turpmāk - Ministru kabineta noteikumi) 54.1.apakšpunkts paredz pienākumu finansējuma saņēmējam līdz projekta pabeigšanai un mērķa sasniegšanai reizi ceturksnī līdz 15.janvārim, 15.aprīlim, 15.jūlijam un 15.oktobrim iesniegt izskatīšanai atbildīgajā iestādē informāciju par projekta ieviešanas progresu, kā arī mērķa nesasniegšanas riskiem un rīcības plānu to novēršanai.Ņemot vērā salīdzinoši nelielo laika periodu, kas atlicis līdz projekta īstenošanas termiņa beigām, ievērojot Slēgšanas pamatnostādnēs noteikto uzdevumu dalībvalstij cieši uzraudzīt nefunkcionējošos projektus, Ministru kabineta 2017.gada 14.marta sēdes protokollēmuma “Informatīvais ziņojums “Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2016.gada 31.decembrim”” (prot. Nr.12, 43.§) 8.1.apkšpunktā Satiksmes ministrijai uzdots līdz 2017.gada 15.aprīlim iesniegt Ministru kabinetā grozījumus Ministru kabineta noteikumos, paredzot finansējuma saņēmējam pienākumu līdz projekta pabeigšanai un mērķu sasniegšanai katra mēneša pirmajā nedēļā iesniegt izskatīšanai Satiksmes ministrijā un Finanšu ministrijā informāciju par projekta ieviešanas progresu, rīcības plāna izpildi, kā arī projekta mērķa nesasniegšanas riskiem un rīcības plānu to novēršanai.Ņemot vērā augstākminēto, Ministru kabineta noteikumu projekts paredz grozīt Ministru kabineta noteikumu 54.1.apakšpunktu, nosakot, ka finansējuma saņēmējs līdz projekta pabeigšanai un mērķa sasniegšanai katra mēneša pirmajā nedēļā iesniedz izskatīšanai atbildīgajā iestādē un vadošajā iestādē informāciju par projekta ieviešanas progresu, rīcības plāna izpildi, kā arī mērķa nesasniegšanas riskiem un rīcības plānu to novēršanai. |
| 3. | Projekta izstrādē iesaistītās institūcijas | Satiksmes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finansējuma saņēmējs - Rīgas Brīvostas pārvalde, tiešā veidā un vadošā iestāde – Finanšu ministrija, un atbildīgā iestāde – Satiksmes ministrija netiešā veidā. |
| 2. | Tiesiskā regulējuma ietekme uz tautsaimniecību un administratīvo slogu | Vadošajai iestādei – Finanšu ministrijai, un atbildīgajai iestādei – Satiksmes ministrijai, tiks palielināts administratīvais slogs to funkciju nodrošināšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2017.gada 14.marta sēdes protokollēmuma “Informatīvais ziņojums “Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas investīciju progresu līdz 2016.gada 31.decembrim”” (prot. Nr.12, 43.§) 8.1.apkšpunkta Ministru kabineta noteikumu projekts tiek virzīts izskatīšanai Ministru kabinetā kā Ministru kabineta lieta. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

Anotācijas III, IV, V un VII sadaļa - projekts šīs jomas neskar.

Satiksmes ministrs U.Augulis

Valsts sekretārs K.Ozoliņš

10.04.2017. 14:35

635

E.Stoķis,

67028187, egils.stokis@sam.gov.lv

M.Inkina,

67028359, madara.inkina@sam.gov.lv